LH รายได้ลด-ต้นทุนพุ่ง กดกำไรไตรมาส 1 ร่วง 26% เหลือ 1.34 พันลบ.
LH รายได้ลด-ต้นทุนพุ่ง กดกำไรไตรมาส 1 ร่วง 26% เหลือ 1.34 พันลบ. จากช่วงเดียวกันเมื่อปีก่อนมีกำไร 1.83 พันลบ.
14 พ.ค. 2563

บริษัทแลนด์แอนด์เฮ้าส์ จำกัด (มหาชน) หรือ LH รายงานผลการดำเนินงานงวดไตรมาส 1/63 สิ้นสุดวันที่ 31 มี.ค.63 ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากมีรายได้จากการขายเท่ากับ 5,048.29 ล้านบาท ในขณะที่งวดเดียวกันของปี ก่อนมีรายได้จากการขายเท่ากับ 5,698.25 ล้านบาท ลดลง 649.96 ล้านบาท คิดเป็นลดลงร้อยละ 11.41 อีกทั้ง มีอัตรากำไรขั้นต้นจากการขายเท่ากับร้อยละ 29.51 ในขณะที่งวดเดียวกันของปีก่อน มีอัตรากำไรขั้นต้นจากการขายเท่ากับร้อยละ 32.31 อัตรากำไรขั้นต้นลดลงร้อยละ 2.80 ซึ่งเป็นผลมาจากต้นทุนที่สูงขึ้นในขณะที่ราคาขายไม่ได้มีการปรับขึ้นอันเนื่องจากมาจากสถานการณ์โควิดที่ทำให้กำลังซื้อของผู้บริโภคลดลง โดยจากปัจจัยดังกล่าว ส่งผลให้กำไรขั้นต้นของบริษัทฯ ลดลงจำนวน 351.81 ล้านบาท